Илья Егорович Винокуров аатынан Хатыҥ- Арыы орто оскуолата

 Кылаас чааһа

 Билии күнэ

Толордо: И.Е.Винокуров аатынан
 Хатыҥ- Арыы орто оскуолатын учуутала:
ВинокуроваЛ.В.

Аппааны. 2022с.

Билии уруога. 01.09.2022.

 Күндү саамай күүтүүлээх дьоммут- үөрэнээччилэрбит , эһигини оскуолаҕа үөрэнэ киирбит күннүтүнэн бэйэм ааппыттан уонна оскуола атын учууталларын, улэһиттэрин ааттарыттан э5эрдэлиибит!
 Оҕолоор, төрөппүттэргит эһигини төрөтөн баран оҕом оскуолаҕа үчүгэйдик үөрэниэҕэ, үөрэхтээх, идэлээх , үлэлээх киһи буолуо диэн хайаан да алҕаабыт буолуохтаахтар. Онон кыһаллан туран үөрэниэхтээххит.
 Күндү төрөппүттэри сүрэххит ньээкэтэ оҕолоргут оскуола боруогун атыллаабыт күннэринэн итиитик- истинник эҕэрдэлиибин уонна оҕону үөрэтиигэ, оҕо иитиитигэр биир тылы булан үлэлиэхпит диэн ыҥырабын.
 Бүгүҥҥү бастакы уруоккутун төрөппүттэргит долгуйа көрүөхтэрэ, эһиэхэ көмөлөһүөхтэрэ. Уруокпутун саҕалыыбыт.

 **(Фломастердара, харандаастара эрдэ бэлэмнэммит буолуохтаах)** Үөрэнээччилэр чуумпуран көнөтүк турабыт.
- Үтүө күнүнэн!
Ыллаа чугдаар чуораан,
Аһылынна киэн аан,
Оскуолабыт, дорообо!
Учууталбыт , дорообо!
 Балаҕан ыйын 1 күнүгэр - дойду үрдүнэн Билии күнүн бэлиэтиибит. Бүгүн мөлүйүөнүнэн араас омук оҕолоро маҥнайгы кылааска эһиги курдук үөрэнэ бардылар.
 Онтон эһиги Илья Егорович Винокуров аатынан Хатын - Арыы орто осуолатыгар маҥнайгы кылааска 24 буолан үөрэнэ кэллигит. Бу уруоктан саҕалаан учуутал кэпсиирин болҕойон истэҥҥит, учуутал араас сорудахтарын кичэйэн толоруоххут, ааҕарга, суруйарга, суоттуурга үөрэниэххит. Бүгүҥҥү бастакы уруокпутугар элбэх сорудаҕы толоруохпут.
(Учуутал А4 туҥэтэр)

**Маннайгы сорудахпыт маннык;**
-Бастакы квадрат иһигэр туох ойууламмытый?
-Ханнык өҥнөөх сэбирдэхтэрий?
-Ханнык үүнээйи сэбирдэҕэ буолуой?
-Тоҕо араас өҥнөөхтөрүй?
-Тоҕо 1 сентября диэн сурук баарый?
Балаҕан ыйын 1 күнүн атыннык туох диибитий? (Билии күнэ)
сөп. Лииспитин эргитэбит уонна аахтыбыт эрэ (БИЛИИ К \_НЭ)
Ким этиэй ханнык буукуба сүппүтүй? Ким ол буукубаны дуоскаҕа тахсан суруйуой? Эһиги бары бу сүппүт буукубаны миэстэтигэр суруйаҕыт уонна **БИЛИИ КҮНЭ** диэн тыл ситимин умнубат гына кырааскалыыгыт.
**Иккис сорудаххыт маннык:**
Дьиэҕитигэр төрөппүттэргитин кытта бу квадрат миэстэтигэр хаартыскаҕытын, эбэтэр ыраас лиискэ бэйэҕитин уруһуйдаан клейдиигит.
**Үһүс сорудах:** Фломастерынан эбэтэр өҥнөөх харандааһынан үлэлиэхпит.
Бэйэҕит сөбүлүүр өҥҥүтүн ылаҥҥыт бу стрелканы кырааскалыыгыт уонна суол устун уруһуйдаан ханна да иҥнибэккэ оскуолаҕа тиийиэхтээхпит. Тиийдэхпитинэ стрелканы кичэйэн туран кырааскалыыбыт.
 Бука бары оскуолаҕа кэллибит дуо?
Бу эһиги маҥнайгы оскуолаҕыт. Оскуолабыт аата Илья Егорович Винокуров аатынан Хатыҥ- Арыы орто оскуолата диэн. Оскуолабыт директора Оконешников Павел Николаевич. Оскуолабытыгар быйыл 337 о5о үөрэниэ. Эһигини мин эрэ буолбатах, өссө атын предметник учууталлар үөрэтиэхтэрэ.

**Төрдүс сорудах.** Бары көнөтүк турабыт. Учууталы көрөбүт. Мин этэрбин болҕойон истэҕит уонна хатылыыгыт.

Дьоллоох дьоннор буоларга
Дьону сири таптыырга
Үчүгэйгэ үөрэтэр,
Үгэстэри иҥэрэр
Оҕо-аймах биһигэ
Оскуолабыт биһиэнэ
Оскуолабыт, дорообо!

**Бэһис сорудах;**

Бу оскуолаҕыт анныгар этии саһа сылдьар. Ону саҥата суох булаҥҥыт кичэйэҥҥит кырааскалыыгыт. Кырааскалаан эрэ буттэхпитинэ ааҕыахпыт.
Ким этиини аахта? ДОРООБО, ОСКУОЛАМ!

**Алтыс сорудах:**
Лииспитин эргитэбит уонна бу аһаҕаска оскуоланы кытта дорооболоспуппутун көрдөрөн илиибитин ууран үрдүнэн үтүгүннэрэн уруһуйдуубут. Ким эрдэ оҥорон бүппүт, табаарыстарбытын күүтэ таарыйа, бу лиискэ билэр тылларгытын, ааккытын суруйан киэргэтиэххитин сеп.

**Сэттис сорудах:**
Хаһыс кылаас оҕолоро буоллубутуй?
Ханнык чыыһыланан суруйуохпутуй?
Эһиги бу квадрат иһиттэн 1 диэни булан кырааскалыахтааххыт.

**Ахсыс сорудахпыт:**Бары сэттэ саастаахпыт дуо?
Хас саастаахпыт да оччо шаригы кырааскалыыбыт.

**Тохсус сорудах:**

Кылааспытыгар хас кыыс баарын билиэхпит.Ону билээри кыргыттары барыларын дуоска иннигэр ыҥырабыт. Биһиги кыргыттарбыт бары наһаа маанылыр, бэрээдэктээхтэр.
Уолаттар кыргыттары ааҕыаххыт, хастарын билиэххит.
 Бастакы кыыс биир хардыы инники тахсар уонна аатын этэр, кыыс бэйэтин аатын эппитин эрэ кэннэ уолаттар ахсаан ааҕаҕыт.
Мин аатым Милена (биир)…. 14 кыыс баар эбит. Аны уолаттары ааҕабыт. 10 Билигин бары суруйабыт кыыспыт 14 эбит , уолбут 10 эбит барыта хаьый суруйдубут.
бу уруьуйга 10 уол баар дуо ? 14 кыыс баар дуо? Бары хас буоллугут? Квадрат иьигэр суруйабыт 24 диибит.

**Онус сорудах:**
Бары турабыт. Суумкабытын сүгэбит. Үөрэнэр үчүгэй дуо? Оччоҕуна төрөппүттэргит диэки хайыһан баран маннык гынныбыт эрэ.
Хоһоону учууталы кытта тэҥҥэ ааҕыахпыт.

Сэттэ сааспын туоламмын
Син улааппыт киһибин.
Ийэм миэхэ мичээрдиир
Имэрийэр үөрэн диир
Сана форма кэтэммин,
Сана суумка сүгэммин,
Сана суолга киирэмин
Сана киһи иһэбин.

**Билигин эһиги төрөппүттэргитин оонньотуом. Күндү төрөппүттэр, бары турабыт. Дуоска иннигэр кэлэбит.
Бол5омто5о оонньуу.** Онньуубут аата **Ити мин, ити мин, ити биһиги оҕолорбут.**
Турдубут. Миигин үтүктүн эрэ. Ити мин, ити мин ,ити биһиги оҕолорбут.
Мин эһиэхэ эппит этиим сөп эрэ буоллаҕына ити этиини этэҕит.
- Күн аайы үөрэ-көтө оскуолаҕа кэлэр ….
Ити мин, ити мин ,ити биһиги оҕолорбут.
- Сарсыарда аайы тииһин суунар…
- Ма5аһыынна киирдэҕинэ ийэтигэр эриллибэт, ону-маны көрдөөбөт …
- Сууммакка оскуолаҕа кэлэр…
- Кинигэтин, тэтэрээтин харыстыыр
- Дьиэтин куруук хомуйар, ооньуурдарын сааһылыыр…
- Эбээтин,эһээтин тылын истибэт…
- Учуутал кэпсиирин болҕойон истэр…
- Суолу сэрэхтээхтик туоруур…
Сеп, наһаа үчүгэй, миэстэбитигэр олордубут **11 сорудах:**
 Бу суумка эһигиттэн ыйытар эһиги үөрэнэргэ туттуллар ханнык предметтэри, маллары, үөрэх тээбириннэри билзҕитий уруһуйдаан көрдөрүн диир.
 Наһаа учугэйдик бары бииргэ көмөлөөн үлэлээтибит.11 сыл бииргэ үөрэниэхпит диэн 11 сорудаҕы барытын толордубут. Бүгүҥҥү уруокка ким хайдах настроениялаах үлэлээбитинэн бэйэтэ бу смайликтан талан биири бу улахан төгүрүккэ ойуулуур.
Манан уруокпут бүттэ.

Хаартыскаҕа түһүү

Илья Егорович Винокуров аатынан Хатыҥ- Арыы орто оскуолата

 Кылаас чааһа

 Билии күнэ

Толордо: И.Е.Винокуров аатынан
 Хатыҥ- Арыы орто оскуолатын учуутала:
ВинокуроваЛ.В.

Аппааны. 2022с.